Näib, et korraldajad jäid ajakava koostamisel otseselt võistluse itaallasest peakohtuniku diktaadi alla. Tenniseliidust selgitati, et Eestil lubatuks reedel mängida ainult hommikul, sest neljaste gruppide otsustavad matšid peavad toimuma ühel kellaajal (reede hommikul peetakse üks kolmese ja kaks neljase grupi ning õhtul kaks korda kaks ülejäänud neljaste gruppide matši). Mis aga keelanuks pidada  reedel neli matši (mille vastu pealtvaatajad niikuinii huvi ei tunne) hommikul ja kolm, sealhulgas Eesti oma, õhtul?